Temeljem Zakona o sportu (Narodne novine, broj 141/22), članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15 i 37/21) i Odluke o izvršavanju Programa javnih potreba u sportu na području Grada Ploča (Službeni glasnik, broj 6/25), Zajednica športskih udruga Grada Ploča raspisuje

JAVNI POZIV
za predlaganje programa javnih potreba u sportu na području Grada Ploča 
za 2027. godinu


1. Pozivaju se sportske udruge članice Zajednice športskih udruga Grada Ploča (dalje u tekstu: Zajednica) da prijave svoje programe za sufinanciranje iz sredstava namijenjenih za provedbu Programa javnih potreba u sportu na području Grada Ploča za 2027. godinu.

2. Sredstva osigurana financijskim planom Zajednice za provedbu Programa javnih potreba u sportu na području Grada Ploča za 2027. godinu rasporedit će se za aktivnosti, poslove i djelatnosti sportskih udruga u definiranim iznosima za sljedeće programe: 

	PROGRAM A)
	Sufinanciranje redovnih djelatnosti sportskih udruga

	PROGRAM B)
	Sufinanciranje redovnih djelatnosti klubova od posebnog interesa za Grad Ploče

	PROGRAM C)
	Sufinanciranje sportskih manifestacija



3. Prijave se vrše na obrascima (Opisni i Financijski) koji se nalaze u prilogu ovog Javnog poziva. Ispunjene obrasce potrebno je dostaviti isključivo na sljedeću e-mail adresu: zajednicaploce@gmail.com do najkasnije 1. listopada 2026. godine.

Prijave za PROGRAM A) i PROGRAM B) vrše se putem obrasca: Obrazac PR - Plan rada 2027. i Obrazac FP - Financijski plan 2027.
Prijave za PROGRAM C) vrše se putem obrasca: Obrazac ZM - Sportske manifestacije 2027.
Sportski klubovi od posebnog interesa za Grad Ploče mogu se prijaviti isključivo za PROGRAM B) i PROGRAM C).
Ostali sportski klubovi mogu se prijavit isključivo za PROGRAM A) i PROGRAM C).

4. Izvršni odbor Zajednice će razmotriti sve pristigle prijave s popratnim obrascima te dostaviti Gradu Pločama na usvajanje prijedlog Programa javnih potreba u sportu na području Grada Ploča za 2027. godinu. 

5. Nakon što Gradsko vijeće Grada Ploča donese Proračun za 2027. godinu, a zajedno s njim i Program javnih potreba u sportu na području Grada Ploča za 2027. godinu, Zajednica je u obvezi do 15. siječnja 2027. godine objaviti Javni natječaj za sufinanciranje programa koji doprinose zadovoljavanju javnih potreba u sportu na području Grada Ploča za 2027. godinu. Za sve dodatne informacije možete se obratiti na sljedeću e-mail adresu: zajednicaploce@gmail.com .

U Pločama, 1. rujna 2026. godine

U prilogu:
· Obrazac PR - Plan rada 2027.
· Obrazac FP - Financijski plan 2027.
· Obrazac ZM - Sportske manifestacije 2027.
